**Špeciálna základná škola, Ul. SNP 49, Krompachy**

**Dažďová voda, kopanie, pletie, pozorovanie**

**Priebeh:** zachytávanie dažďovej vody, polievanie pozemku dažďovou vodou, vysvetlenie problematiky plytvania vodou, okopávanie, pletie buriny, pozorovanie rastu zeleniny a zvierat na políčku

**Zapojené triedy:** II.A, V.B, III.A, II.B, VII.B, VI.B, III.B, IV. tr., I. tr., IX. tr.

**Počet žiakov:** 70

**Počet pedagogických zamestnancov:** 10 – triedni učitelia z budovy na Ul. SNP

**Dátum:** 28. 6. 2018

**Vypracovala:** Mgr. Mária Pitoňáková, Mgr. Marcela Kolcunová

**Cieľ 1:** Dopestovať vlastnú zeleninu a bylinky do konca júna 2019

**Aktivita 4:** starať sa o zeleninu a bylinky, zachytávať dažďovú vodu v zbernej nádobe a polievať ňou políčko a bylinkovú špirálu – prečo je voda dôležitá, na čo je vhodná dažďová voda, jej znečistenie, plytvanie vodou, okopávať políčko a plieť burinu, pozorovať ako rastú bylinky a zelenina, aké zvieratá je možné vidieť na políčku a v okolí (dážďovky, opeľovače,...)

Počas niekoľkých týždňov sme sa starali o našu zasiatu zeleninu a bylinky. V zbernej nádobe pri budove škole sme zachytávali dažďovú vodu z odkvapových rúr. Túto vodu sme používali na polievanie políčka a bylinkovej špirály. Políčko aj špirálu sme okopávali, pleli sme burinu a pozorovali ako postupne rastú naše bylinky. Popri práci sme si všímali aj živočíchy, ktoré objavili na políčku. Našli sme dážďovky, chrobáky a opeľovače.

Vysvetlili sme si, prečo je voda taká dôležitá pre život človeka, ale aj pre život rastlín a živočíchov. Povedali sme si tiež, aký je rozdiel medzi pitnou a dažďovou vodou, ako sa znečisťuje voda a prečo ňou nemáme plytvať.